പാഠം 4
കയീനും ഹാബെലും
അധ്യാപക മാർഗ്ഗദർശി  ·  സുവാർത്ത സൺഡേ സ്കൂൾ പാഠങ്ങൾ
	ചിത്രങ്ങൾ
	4, 5

	ലക്ഷ്യം
	കയീൻ ഹാബെലിനെ കൊല്ലുന്നു. പാപം എന്തു ചെയ്യുന്നുവെന്ന് ഇത് കാണിക്കുന്നു.

	അധ്യാപക ഒരുക്കം
	പാഠം ഒരുക്കാൻ ദൈവത്തോടു സഹായം ചോദിക്കുക. തുടർന്ന് ഉല്പത്തി 4:1-16-ഉം പാഠ പദ്ധതിയും വായിച്ചു പഠിക്കുക.

	മനഃപാഠ വാക്യം
	ഉല്പത്തി 4:7
പാപം വാതിൽക്കൽ പതുങ്ങിക്കിടക്കുന്നു. അതു നിന്നെ ഭരിക്കാൻ ആഗ്രഹിക്കുന്നു; എന്നാൽ നീ അതിനെ ജയിക്കണം.



പാഠ പദ്ധതി
ആമുഖം
സൺഡേ സ്കൂളിനു മുമ്പ്, ഏകദേശം 6 കുട്ടികളെക്കൊണ്ട് രണ്ടു ചെറിയ നാടകങ്ങൾ അഭിനയിക്കാൻ ഏർപ്പാടാക്കുക. ഒരു നാടകത്തിൽ 2 അല്ലെങ്കിൽ 3 കുട്ടികൾ ഒരേ കളിപ്പാട്ടക്കാറിനോ മറ്റൊരു വസ്തുവിനോ വേണ്ടി വഴക്കിടുന്നതു കാണിക്കാം. രണ്ടാമത്തെ നാടകത്തിൽ ഒരു കൂട്ടം പെൺകുട്ടികൾ പരസ്പരം ശകാരിക്കുന്നതു കാണിക്കാം.
പാഠത്തിലെ പ്രധാന ആശയങ്ങൾ
1.	ഇപ്പോൾ അഭിനയിച്ച നാടകങ്ങളെക്കുറിച്ചു പറഞ്ഞ്, അതിലെ ആളുകൾ അത്ര സന്തോഷമുള്ളവരായിരുന്നില്ലെന്നു സൂചിപ്പിക്കുക. ചിത്രം 4 കാണിച്ച് ആദാമും ഹവ്വയും തോട്ടം വിട്ടുപോകുന്നത് എന്തുകൊണ്ടെന്നു ചോദിക്കുക. ക്ലാസ്സിൽനിന്ന് താഴെപ്പറയുന്ന തരത്തിലുള്ള ഉത്തരങ്ങൾ ലഭിക്കാൻ ശ്രമിക്കുക.
അവർ നന്മതിന്മകളെക്കുറിച്ചുള്ള അറിവിന്റെ വൃക്ഷത്തിൽനിന്നു തിന്നു. അവർ ദൈവത്തെ അനുസരിച്ചില്ല. അവർ പാപം ചെയ്തു.
മനഃപാഠ വാക്യം, റോമർ 5:12, ആവർത്തിക്കുക
2.	ആദ്യത്തെ കുടുംബത്തെക്കുറിച്ചുള്ള ഉല്പത്തി 4:1, 2 കഥ സ്വന്തം വാക്കുകളിൽ പറയുക.
3.	ഹാബെലും കയീനും ദൈവത്തെ ആരാധിച്ചു വാ. 3
4.	കയീൻ ശരിയായ വഴിപാടല്ല കൊണ്ടുവന്നത്; ദൈവത്തിന് അതു സ്വീകരിക്കാൻ കഴിഞ്ഞില്ല. കയീൻ കോപിച്ചു. അവൻ ദൈവത്തെ അനുസരിച്ചില്ല. വാ. 5
5.	ദൈവം കയീനോടു സംസാരിച്ചു: “നിന്റെ കോപം ഉപേക്ഷിക്കുക.” വാ. 6, 7
6.	കയീൻ ഹാബെലിനോട് അസൂയപ്പെട്ട് അവനെ കൊന്നു. വാ. 8. ചിത്രം 5 കാണിക്കുക.
മനഃപാഠ വാക്യം പഠിപ്പിക്കുക
7.	ഒരു കുടുംബത്തിലെ വഴക്കിന്റെ ഉദാഹരണം പറയുക, അല്ലെങ്കിൽ ആമുഖത്തിലെ നാടകങ്ങളിലേക്കു മടങ്ങുക. കയീൻ പാപത്തിന് തന്നെ ഭരിക്കാൻ അനുവദിച്ചു.
8.	ദൈവം കയീനോടു വീണ്ടും സംസാരിച്ചു. വാ. 9 കയീൻ ദൈവത്തോടു കള്ളം പറഞ്ഞു.
9.	കയീനെ ദൈവസന്നിധിയിൽനിന്നു പുറത്താക്കി. ദൈവത്തെ വിട്ടുപോകുന്നതാണ് പാപത്തിനുള്ള ശിക്ഷ. വാ. 14
അവലോകനം
തകർന്ന ജീവിതങ്ങളും തകർന്ന ബന്ധങ്ങളും ദൈവത്തിൽനിന്നുള്ള വേർപാടും പാപത്തിന്റെ ഫലമാണെന്ന ബൈബിൾ സത്യം ഊന്നിക്കൊണ്ട് പാഠം ചുരുക്കമായി ആവർത്തിക്കുക.
പാഠത്തോടുള്ള നമ്മുടെ പ്രതികരണം
ആമുഖത്തിലെ നാടകങ്ങൾ (അല്ലെങ്കിൽ അവയിലൊന്ന്) അവസാനം മാറ്റി വീണ്ടും അഭിനയിക്കുക. ഇത് മനഃപാഠ വാക്യത്തിന്റെ അവസാനഭാഗം, അതായത് നീ അതിനെ ജയിക്കണം എന്നത്, ഊന്നിപ്പറയാൻ സഹായിക്കും.
പാപത്തെ ജയിക്കണമെന്ന് നമ്മുടെ മനഃപാഠ വാക്യം പറയുന്നു. എന്നാൽ ഇത് നമുക്കു സ്വയം ചെയ്യാൻ കഴിയുന്ന കാര്യമല്ല. നമ്മുടെ ജീവിതത്തിലെ പാപത്തെ ജയിക്കാൻ നമുക്കു ദൈവത്തിന്റെ സഹായം വേണം.
ആൺകുട്ടികൾ ഒരു കളിപ്പാട്ടക്കാറിനായി വഴക്കിടുകയാണെങ്കിൽ, മറ്റൊരാൾ, ഒരുപക്ഷേ അധ്യാപകൻ, കടന്നുവന്ന് മറ്റൊരു കാർ ഉണ്ടാക്കാൻ എല്ലാവരും പരസ്പരം സഹായിക്കാൻ നിർദ്ദേശിക്കാം. അവസാനം മനഃപാഠ വാക്യം എല്ലാവരും ചേർന്നു പറയുക.

